text: # Gīng
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Gīng (境) sê gô-dā̤ sĭk-guáng siông gì siŏh ciáh siàng-diē gâe̤ng hiŏng-hâ gì gĭ-cèng hèng-céng dăng-ôi, dáng-sê ng-sê guăng-huŏng ciáng-sék gì dăng-ôi. Siŏh găng miêu, nâ ô hó-gê̤ṳng gì nè̤ng gé̤ṳng ĭ, ciā gé̤ṳng ĭ gì dê-kṳ̆ hô̤ lā̤ gīng. Siŏh ciáh gīng gì huâng-ùi chă-bók-dŏ̤ gĭng-dáng gì siŏh ciáh gă̤-dô hī māng duâi, Hók-ciŭ gô-dā̤ muōi siŏh ciáh gīng lā̤ dŭ ô gé̤ṳng Dâi-uòng-iè, ĭ sê guāng cī ciáh gīng gì sìng.:2-3
  Dṳ̀-kó̤ dăng-dŭk gì gīng, gó ô gūi bĭh miêu liàng-hăk kī lì gì "lièng-gīng" (聯境). Muāng-chĭng muăk-gĭ, Dài-uăng gì Dài-nàng hū-siàng (臺南府城), Sièng-cūi (鹽水) dŭ ô ciông-uâng gì lièng-gīng. Có̤i kăi-sṳ̄ có̤ cuòi mŭk-dĭk sê lièng-hăk kī lì bō̤-hô cê-gă. Chiông Sièng-cūi, cêu sê ī Nguŏk-gē̤ng Hô̤-bé-gṳ̆ng ôi dṳ̆ng-sĭng có̤ "Ngū-gău Chék-gīng" (五郊七境), mì-tì Sièng-cūi-gē̤ng gì dê-ăng. Cĭ-hâiu, ĭng-ôi Dài-uăng gīng-chák gâe̤ng céng-hū hié-tūng gì huák-diēng, ciā lièng-gīng bō̤-mìng (聯境保民) gì é-ngiê cêu mò̤ hī māng duâi lāu. Nâ sê gōng ciā lièng-gīng diē-sié gì gáuk ciáh miêu gó ô lài-uōng, găk ngiàng-sìng miêu-huôi gì sèng-âu â̤ hó-siŏng bŏng-mòng, gĭng-dáng gì lièng-gīng cêu gâe̤ng lièng-lŏ̤h gāng-cìng gì cū-cék chă-bók-dŏ̤.
  Hók-ciŭ gì Giū-áng Tái-săng siŏh ciáh gīng cêu sê siŏh ciáh áng (案), muóng-buŏi gì sèng-âu sê áng áng lì muóng gì.
title: Gīng
wikitext: {{twinLAT|境}}
  '''Gīng''' (境) sê gô-dā̤ sĭk-guáng siông gì siŏh ciáh siàng-diē gâe̤ng hiŏng-hâ gì gĭ-cèng [[hèng-céng dăng-ôi]], dáng-sê ng-sê guăng-huŏng ciáng-sék gì dăng-ôi.<ref name=":0">{{cite web|url=http://cdmd.cnki.com.cn/Article/CDMD-10394-2006179085.htm|title=境、境庙与闽东南民间社会|work=福建师范大学|author=陈金亮|date=2006|accessdate=2019-12-03|archive-date=2019-05-13|archive-url=https://web.archive.org/web/20190513015003/http://cdmd.cnki.com.cn/Article/CDMD-10394-2006179085.htm|deadurl=yes}}</ref> Siŏh găng [[miêu]], nâ ô hó-gê̤ṳng gì nè̤ng gé̤ṳng ĭ, ciā gé̤ṳng ĭ gì dê-kṳ̆ hô̤ lā̤ gīng. Siŏh ciáh gīng gì huâng-ùi chă-bók-dŏ̤ gĭng-dáng gì siŏh ciáh gă̤-dô hī māng duâi, [[Hók-ciŭ]] gô-dā̤ muōi siŏh ciáh gīng lā̤ dŭ ô gé̤ṳng [[Buōng-gī Dâi-uòng|Dâi-uòng-iè]], ĭ sê guāng cī ciáh gīng gì sìng.<ref name=":0" /><ref>{{cite book|title=福州市鼓楼区分卷|series=中国谚语集成: 福建卷|quote=旧时，福州每个街道谓之“境”，每境均供有地方神大王爷}}</ref>{{Rp|2-3}}
  
  Dṳ̀-kó̤ dăng-dŭk gì gīng, gó ô gūi bĭh miêu liàng-hăk kī lì gì "lièng-gīng" (聯境). [[Muāng-chĭng]] muăk-gĭ, [[Dài-uăng]] gì Dài-nàng hū-siàng (臺南府城), Sièng-cūi (鹽水) dŭ ô ciông-uâng gì lièng-gīng. Có̤i kăi-sṳ̄ có̤ cuòi mŭk-dĭk sê lièng-hăk kī lì bō̤-hô cê-gă. Chiông Sièng-cūi, cêu sê ī Nguŏk-gē̤ng Hô̤-bé-gṳ̆ng ôi dṳ̆ng-sĭng có̤ "Ngū-gău Chék-gīng" (五郊七境), mì-tì Sièng-cūi-gē̤ng gì dê-ăng. Cĭ-hâiu, ĭng-ôi Dài-uăng gīng-chák gâe̤ng céng-hū hié-tūng gì huák-diēng, ciā lièng-gīng bō̤-mìng (聯境保民) gì é-ngiê cêu mò̤ hī māng duâi lāu. Nâ sê gōng ciā lièng-gīng diē-sié gì gáuk ciáh miêu gó ô lài-uōng, găk [[ngiàng-sìng]] [[miêu-huôi]] gì sèng-âu â̤ hó-siŏng bŏng-mòng, gĭng-dáng gì lièng-gīng cêu gâe̤ng lièng-lŏ̤h gāng-cìng gì cū-cék chă-bók-dŏ̤.<ref>{{cite book|author=張耘書 |title=臺南媽祖信仰研究|publisher=臺南市政府文化局 |isbn=978-986-03-9415-3 |page=247|date=2013-12}}</ref> 
  
  Hók-ciŭ gì [[Giū-áng Tái-săng]] siŏh ciáh gīng cêu sê siŏh ciáh áng (案), [[muóng-buŏi]] gì sèng-âu sê áng áng lì muóng gì.
  
  ==Chăng-kō̤ cṳ̆-lâiu==
  {{reflist}}
  
  [[分類:cŭng-gáu]]